16 Ya bone, Jehofa o dira mo gontši go bontšha lerato la gagwe go rena. Ka kgonthe, sehlabelo sa topollo sa Kriste ke karabo e bohloka kudu maakeng a Sathane a gore re bao ba se nago mohola goba bao ba sa rategego. Le ka mohla ga se ra swanela go lebala gore lehu le bohloko leo Jesu a ilego a le hwa koteng ya tlhokofatšo gotee le bohloko bjo bogolo kudu bjo Jehofa a ilego a bo kgotlelela ka go bogela ge Morwa wa gagwe yo a rategago a e-hwa e be e le bohlatse bja lerato la bona go rena. Ka manyami, batho ba bantši ba hwetša go le thata go dumela gore mpho ye e be e direlwa bona ka noši. Ba ikwa ba sa swanelege. Lega go le bjalo, gopola gore moapostola Paulo o be a kile a ba motlaiši wa balatedi ba Kriste. Lega go le bjalo, o ngwadile gore: ‘Morwa wa Modimo o nthatile gomme a ikgafa bakeng sa-ka.’—Ba-Galatia 1:13; 2:20, NW.